Curtiss P-40 Warhawk

**Curtis P-40** - Sąjungininkų pilotų vadintas **Warhawk** (karo paukštis), vokiečių pilotų - **Kriegsaxt** (karo kirvis) arba **Kriegsfalke** (karo sakalas)– JAV įmonės "Curtis" nuo 1939 iki 1944 gamintas vienvietis, vienmotoris naikintuvas, pilnai metalinis žemasparnis monoplanas. Gamintos dvi chronologiškai skirtingos modifikacijos - **Tomahawk** ir **Kittyhawk.** Naudotas Antrajame pasauliniame kare ir pokaryje. Orlaivis sukurtas patobulinus tos pačios įmonės tarpukariu sukurtą naikintuvą Curtis P-36. 

Viso pagaminta 13 738 vienetai. Visi "P-40" buvo pagaminti Curtiss-Wright gamykloje Bafalo mieste (JAV Niujorko valstija). Ggamyba buvo baigta 1944 m. lapkritį.

Orlaivis buvo plačiai naudojamas tiek JAV, tek ir sąjungininkų karinėse oro pajėgos. Paskutinis šio modelio lėktuvas buvo nurašytas 1958 m. (Brazilijos karinės oro pajėgos). 

2008 m. pasaulyje buvo likę 19 skrydžiams tinkamų šio orlaivio egzempliorių. 

## Kovinė taktika ir rezultatai

Dideliuose aukščiuose vykusiose kautynėse P-40 nusileisdavo vokiečių naikintuvams Bf-109 ir Fw-190, todėl oro kautynėse virš Europos 1942–1944 m. jis faktiškai nebuvo naudojamas. P-40 paprastai buvo naudojamas sausumos pajėgų operacijų deginimui iš oro, mūšio lauko kontrolei. Šiuo aspektu jo panaudojimo taktika buvo priešingybė Lockehhed P-38 naudojimo taktikai. 

"P-40" pasižymėjo nedideliu kilimo greičiu, ypač esant didesniame aukštyje. Dėl šios priežasties oro kautynėse jo pilotai naudojo "*turn and burn*" taktiką: užsimezgus naikintuvų kautynėms buvo siekiama skristi kiek galima mažesniu ratu viename aukštyje ir, pasitaikius progai, - atakuoti. Tai dažnai pasiteisindavo prieš Bf-109 ir Bf-110. Variantai P-40F ir P-40L, varomi varikliais "Rolls-Royce Merlin" su dviejų greičių kompresoriais ir šiek tiek didesniu sraigto veleno perdavimo santykiu, pasižymėjo geriausiomis aukštuminėmis charakteristikomis iš visų P-40 , tačiau net ir jie negalėjo prilygti Bf 109F, naujesniems F190 modeliams,. Nepaisant to, 1943 m. liepos 2 d. Charlesas B. Hallas pasiekė pirmąją afroamerikiečio piloto pergalę oro mūšyje, skrisdamas "P-40" nugalėjęs Focke-Wulf 190. Kovų statistikoje užfiksuota, kad 1944 m. sausio 27 d. visi 99-osios JAV KOP eskadrilės pilotai, kurie visi afroamerikiečiai, buvo numušti.

## Gamyba
Viso 1940-1944 m. JAV KOP užsakymu buvo pagaminti 17 738 orlaiviai: 

Jungtinės Karalystės karinėms oro pajėgoms buvo pateikti 3511 šio modelio orlaiviai: 

## Kovinis efektyvumas
Britų (RAF) ir Australijos (RAAF) karinių oro pajėgų, mūšiuose Šiaurės Afrikoje naudojusių "P-40", kovų statistika iliustruoja "P-40" rezultatus prieš Liuftvafės orlaivius 1941–1943 m.:
* 3-oji eskadrilė: numušti 115,5 priešo lėktuvai ir prarasti - 34;
* 112-oji eskadrilė: numušti 118,5 priešo lėktuvai ir prarasti - 38;
* 450-oji eskadrilė: numušti 49 priešo lėktuvai ir prarasti - 28.

JAV KOP "P-40" operacijose Ramiojo vandenyno karo veiksmų teatre naudojo nedaug ir, esant galimybei, rinkdavosi P-38, P-47 ar P-51. Pagrindinė to priežastis - japonų pagrindinių naikintuvų Ki-43 ir Mitsubishi A6M Zero pranašumas prieš "P-40" pagal daugelį parametrų.  

Pagrindiniai "P-40" privalumai buvo orlaivio tvirtumas ir didesnis manevringumas esant greičiams virš 275 km/h. Mūšiuose Ramiajame vandenyne "P-40" naudoję amerikiečių daliniai pasižymėjo didesniais nuostoliais. Žymiausias šiuo lėktuvų skraidęs JAV asas Robert DeHaven su "P-40" su juo sugebėjo numušti 10 japonų lėktuvų. 

"P-40" pagal lendlizą buvo tiekimas ir SSRS. SSRS KOP pilotai ir mechanikai turėjo rimtų sunkumų su angliškais užrašais visur kabinoje, taip pat teigiama, kad pilotai nebuvo pratę naudoti 12,7 mm kalibro kulkosvaidžius. SSRS pilotų ataskaitose pažymima, kad sėkmngai atakai reikdavo prie priešo priartėti per 50-100 m. Į tai pakankamai greit atsižvelgus ir perdarius turimus *P-40* savaip rezultatai kautynėse buvo geri. Nuolat vargino tik grynai techninės bėdos su, kad ir silpnai apgadintų orlaivių remontu, atsarginių dalių trūkumu. Trūkstant originalių variklių nemažai SSRS KOP buvo remotorizuoti naudojant panašių parametrų SSRS gamintus variklius "Klimov M-105", tačiau taip atnaujinti lėktuvai pasižymėjo prastesnėmis charakteristikomis paprastai buvo naudojami antraeilėms užduotims.

Trofėjinius P-40 naudojo Suomijos (1 vnt.) ir Japonijos KOP. Pastarosios 1942-1943 m. vienu metu eksploatavo apie 10 šio tipo orlaivių (daugiausiai P-40E), paimtų kovose dėl Birmos. 1943 m. šie orlaiviai buvo priskirti 2 *Hiko Chutai*, 50 *Hiko Sentai* (2-oji eskadrilė, 50-asis aviaicjos pulkas) ir buvo naudojami Rangūno gynyboje. Vieną tokį lėktuvą 1943 m. virš Rangūno numušė kitas Japonijos lėktuvas "Mitsubishi Ki-21".

## Variantai

* **XP-40: p**rototipas, Curtiss P-36 su variklių "Allison V-1710", pirmasis skrydis 1- 938 m. spalio 14 d.
* **P-40** („Tomahawk I“): su varikliu "Allison V-1710-33", dviem 7,62 mm kalibro kulkosvaidžiais virš variklio, keturiais sparnuose; pateikti - JAV KOP 200 vnt., britų KOP - 140 vnt.
* **P-40B** („Tomahawk IIA“): su varikliu "Allison V-1710-33"; pateikta: JAV KOP - 131 vnt., britų KOP - 110 vnt.
* **P-40C („Tomahawk IIB“):** su varikliu "Allison V-1710-33"; JAV KOP pateikti 193 vnt., britų KOP - 960 vnt. (iš kurių 100 buvo pristatyti JAV savanorių grupei)
* **P-40D („Kittyhawk I“):** su varikliu "Allison V-1710-39"; prailginta fiuzeliažo nosis, šeši 12,7 mm "Browning" kulkosvaidžiai sparnuose; JAV KOP pateikti 22 vnt., britų KOP - 560 vnt.
* **P-40E („Kittyhawk IA“):** su varikliu  "Allison V-1710-39"; prailginta fiuzeliažo nosis, pagaminta 2320 vnt. (1500 vnt. iš jų kaip P-40E-1/Kittyhawk IA)
* **P-40F („Kittyhawk II“):** su varikliu **"**Packard Merlin V-1650-1" (licencinė "Rolls-Royce Merlin XX" kopija); Pagaminta 1311 vnt. (iš jų britų KOP - 150 vnt.)
* **RP-40G:** su varikliu "Allison V-1710-33", žvalgybinė versija, neeksploatuotas.
* **P-40J**: tik projektas, variklis su turbokompresoriumi, projektas nutrauktas.
* **P-40K („Kittyhawk III“):** su varikliu "Allison V-1710-73 (F4R)"; prailginta uodega, pagaminti 1300 vnt.(iš jų britų KOP - 192 vnt., Australijos KOP - 42 vnt., Naujosios Zelandijos KOP - 23 vnt., Kanados KOP - 9 vnt.ir Brazilijos KOP - 25 vnt.)
* **P-40L**: su varikliu "Packard Merlin V-1650-1", lengva versija; prailginta galinė fiuzeliažo dalis, pagaminta 700 vnt.
* **P-40M („Kittyhawk III“):** su varikliu "Allison V-1710-81"; prailgintas galinis fiuzeliažas, 600 pastatytų (iš jų britų KOP - 264 vnt., Australijos KOP - 168 vnt., Naujosios Zelandijos KOP - 34 vnt. ir Braziljos KOP - 19 vnt.)
* **P-40N („Kittyhawk IV“):** su varikliu "Allison V-1710-81", lengvas variantas, pailginta uodega, 5219 pagaminta (SSRS KOP pateikta apie 1000 vnt,, britų KOP - 468 vnt., Australijos KOP - 456 vnt.).
* **P-40R:** į P-40F/L sumontuoti varikliai  "Allison V-1710-81", 300 vnt.
* **XP-40Q:** 2 prototipai, su varikliu "Allison V-1710-121"; radiatorius po fiuzeliažo viduriu, pilnai stikliniu kabinos gaubtu.
* **XP-46:** 2 prototipai; modifikuotas P-40C su Allison V-1710-39 varikliu, atsisakyta P-40D naudai
* **XP-53:** Modelis 88, planuotas tolesnis XP-46 tobulinimas, atsisakyta.
* **XP-60, YP-60:** Modeliai 90 ir 95, modifikuotas "P-40D" variantas, liko prototipo stadijoje, didelės apimties gamybos užsakymas atšauktas. Vėliau naudoti kaip eksperimentiniai projektai.

## Operatoriai

 
* Karališkosios Australijos KOP

* Brazilijos KOP

* Karališkosios Egipto KOP

* Prancūzijos KOP

* Indonezijos KOP

* Japonijos imperijos KOP – trofėjiniai - bent 10 vnt.

* Karališkosios britų KOP

* JAV sausumos kariuomenės karinės oro pajėgos
* JAV karinė oro pajėgos 

* Karališkosios Kanados KOP 

* Kinijos Respublikos KOP
 
* Karališkosios Naujosios Zelandijos KOP 

* Karališkosios Nyderlandų Rytų Indijos KOP 

* Lenkijos KOP (Britų pajėgų sudėtyje)

* Pietų Afrikos KOP

* Suomijos KOP - 1 vnt. trofėjinis, buvęs SSRS KOP P-40M (serijinis Nr.  43–5925, suomių KOP Nr. KH-51)

* SSRS KOP 
* SSRS karinio jūrų laivyno laivyno aviacija

* Turkijos KOP
## Techniniai duomenys

## Išnašos